text: Forkunnug grønlendsk vitjan á Kambsdali
text: #000001
text: Tað var ein fragd og ein hátíðarløta at hitta og samskifta við Peter P. Olsen og hini vitjandi og kunna greiða frá útbúgvingum skúlans, samstørvum og virksemi annars.
text: #000004
text: Farið varð í kantinu skúlans til ábit, sum kokkurin hegnisliga hevði fyrireikað til høvið, og so var rundvísing á skúlanum eins og greitt varð frá útbyggingini, sum liggur beint fyri framman.
text: #000005
text: Síðani varð farið í skúlahøllina, har landstýrismaðurin umframt kunning um Miðnám á Kambsdali, gymnasialu breytirnar og serbreyt skúlans fekk holla frágreiðing um Norðuratlantiska Studentaflokkin, har bæði grønlendskir, føroyskir, danskir og íslendskir næmingar ganga í flokki saman í trý ár, á fýra skúlum í teimum fýra ymsu londunum. Hann fekk eisini høvi at hitta og samskifta við Angelu (FO), sum júst hevur lokið miðnámsprógv gjøgnum hesa skipan og við Bjartu (FO) og Karinu (GR), sum júst eru lidnar við fyrsta ár og byrja á Miðnámi á Kambsdali nú 16/8.
text: #000006
text: At enda varð farið inn á FabLab á Miðnámi á Kambsdali, Jóannes Djurhuus, leiðari, sýndi ymsu tólini og greiddi frá virksemi og møguleikum á hesi framleiðsluverkstovu. Vitjanin endaði við, at grønlendski landsstýrismaðurin fekk høvi at fyrireika og lasaraprenta eina sjálvvalda innskrift í hondgjørdu gávuna, eitt av sermerktu skeribrettunum, sum listahandverkarin, Joel Cole, ger.
text: #000007
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000009
text: Magni Mohr skrivað heimsins mest siteraðu grein um fótbóltsgransking
text: #000012
text: Torgerð Jallgrímsdóttir er nýggjur deildarleiðari
text: #000013
text: Bilur við fimm gentum bóltaði runt
text: #000016